เอไอเอปั๊มกำไรส่งบริษัทแม่
ตรมาสแรกจ่ายเฉียด 9 พันล้าน เพิ่มเท่าตัว-คปภ.ยันแข็งแกร่ง&O5532; เอไอเออู้ฟู่ 3 เดือนแรกปีนี้ ส่งกำไรกลับบริษัทแม่เพิ่มเท่าตัว เฉียด 9,000 ล้าน
11 มิ.ย. 2558

ตรมาสแรกจ่ายเฉียด 9 พันล้าน เพิ่มเท่าตัว-คปภ.ยันแข็งแกร่ง&amp;O5532; เอไอเออู้ฟู่ 3 เดือนแรกปีนี้ ส่งกำไรกลับบริษัทแม่เพิ่มเท่าตัว เฉียด 9,000 ล้าน 
แหล่งข่าวจากสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ไตรมาสแรกปีนี้ บริษัท เอไอเอ สาขาประเทศไทย มีการส่งกำไรออกไปยังสำนักงานใหญ่ในประเทศฮ่องกง 8,800 ล้านบาท เพิ่มขึ้น 89.25% จากงวดเดียวกันของปีก่อน ที่มีการส่งกำไรออกไปสำนักงานใหญ่ 4,150 ล้านบาท โดย คปภ.อนุมัติตามที่เอไอเอขอ เพราะเป็นบริษัทที่มีฐานะการเงินแข็งแกร่งและมีกำไรสะสมจำนวนมาก 
ทั้งนี้ การส่งกำไรออกไปยังสำนักงานใหญ่ดังกล่าวไม่กระทบต่อผู้เอาประกันภัย เพราะจากงบการเงินของเอไอเอ ณ สิ้นไตรมาส 3 ปี 2557 มีส่วนของผู้ถือหุ้น 1.17 แสนล้านบาท มีเงินกองทุน 1.8 แสนล้านบาท มีการดำรงเงินกองทุนที่ต้องดำรงตามกฎหมาย 3.16 หมื่นล้านบาท อัตราส่วนเงินกองทุนต่อเงินกองทุนที่ต้องดำรงตามกฎหมาย 570% สูงกว่าที่ทางการกำหนดไว้ขั้นต่ำที่ 140% 
สำหรับกำไรสะสมที่ยังไม่ได้จัดสรรของบริษัท เอไอเอ พบว่า 6 เดือนแรกปี 2557 เอไอเอมีกำไรสะสม 7.1 หมื่นล้านบาท ใกล้เคียงกับปี 2556 ที่มีกำไรสะสม 7.41 หมื่นล้านบาท ปี 2555 มีกำไรสะสม 7.14 หมื่นล้านบาท และปี 2550 มีกำไรสะสม 7.01 ล้านบาท
อย่างไรก็ตาม หากรวมกำไรที่เอไอเอ สาขาประเทศไทย นำส่งสำนักงานใหญ่ตั้งแต่ปี 2550 ถึงไตรมาสแรกปี 2558 รวมแล้วเป็นเงินกว่า 1 แสนล้านบาท แยกเป็นปี 2557 มีการส่งกำไรออกไปสำนักงานใหญ่ 2.06 หมื่นล้านบาท ปี 2556 ส่งกำไร 2.08 หมื่นล้านบาท ปี 2555 ส่งกำไร 1.63 หมื่นล้านบาท ปี 2554 ส่งกำไรออก 1.2 หมื่นล้านบาท ปี 2553 ส่งกำไรออก 1.1 หมื่นล้านบาท ปี 2552 ส่งออกกำไร 7,000 ล้านบาท ปี 2551 ส่งกำไรออก 2,000 ล้านบาท และปี 2550 ส่งกำไรออก 2,000 ล้านบาท
ขณะเดียวกัน คปภ.ระบุว่า ข้อมูลงบกำไรขาดทุนธุรกิจประกันชีวิตทั้งหมดในไทยนั้น คปภ.ได้นำงบการเงินของเอไอเอมารวมกับบริษัทประกันชีวิตที่จดทะเบียนในประเทศไทยมาตั้งแต่เดือน ก.ค. 2557 เพราะเอไอเอร้องเรียนว่า ไม่ยุติธรรมที่เปิดเผยฐานะการเงินอย่างละเอียดเพียงบริษัทเดียว แม้ว่าจะไม่มีการระบุชื่อ แต่คำว่าสาขาต่างประเทศ ก็ทำให้ทุกบริษัทรู้ว่าเป็นเอไอเอ เพราะมีเพียงบริษัทเดียวในไทยที่เป็นสาขาจากต่างประเทศ และทำให้คู่แข่งรู้ต้นทุนของบริษัท เกิดการเสียเปรียบทางการตลาด
นายมาร์ค ทักเกอร์ ประธานเจ้าหน้าที่บริหาร กลุ่มบริษัทเอไอเอ เปิดเผยว่า ไตรมาสแรกปีนี้ กลุ่มบริษัท เอไอเอ มีมูลค่าธุรกิจใหม่ 425 ล้านเหรียญสหรัฐ เพิ่มขึ้น 20% มีอัตรากำไรของมูลค่าธุรกิจใหม่อยู่ที่ 46.8% มีเบี้ยประกันภัยรับปีแรก 895 ล้านเหรียญสหรัฐ เพิ่มขึ้น 15% เบี้ยประกันภัยรับรวม 4,775 ล้านเหรียญสหรัฐ เพิ่มขึ้น 11%